Alt det blå inngår i tettstedet Oslo. De mørkeblå områdene angir sentrumssoner i tettstedet. Grønne og mørkegrønne områder angir andre selvstendige tettsteder med sentrumssoner i 2012. Grønn stiplet linje viser grensene til Lillestrøm kommune (1908-1961), her var det 4 373 innbyggere i 1910 og 10 883 i 1961. Hvit prikket linje er byutviklingsområdet i kommuneplanen 2011-2022 «Lillestrøm-Strømmen-Kjeller-triangelet».
Skedsmo rådhus i Lillestrøm
Lillestrøm stasjon Foto: Trond Strandsberg 
Strømmen kirke
Nitelva
NILU er en av flere forskningsinstitusjoner som holder til på Kjeller.
Norges Varemesse i Lillestrøm
**Skedsmo** var en kommune i Akershus fylke. Fra 1. januar 2020 ble kommunene Sørum, Fet og Skedsmo slått sammen til nye Lillestrøm kommune. 

I Skedsmo fant man byen Lillestrøm, som fikk bystatus 13. juni 1998. De øvrige større stedene i den tidligere kommunen var Skjetten, Strømmen, Skedsmokorset og Kjeller, som sammen med Lillestrøm alle var omfattet av tettstedet Oslo. Skedsmo omfattet også hoveddelen av tettstedet Leirsund, som strakk seg inn i nabokommunen Sørum.

Kommunen hadde 52.647 innbyggere (pr 1. juli 2016) og om lag 28 000 arbeidsplasser.[]

Geologi
-------

I geologiparken i Skedsmo ligger grunnfjellet blottet. Her er det gneis og amfibolitt i store folder. I grunnfjellet kan vi også se en granittisk dypbergartsgang fra et belte med størkningsbergarter som blir kalt *det transskandinaviske intrusivbelte*.

Historie
--------

Skedsmo kommune ble opprettet 1. januar 1838 med herredshus på Skedsmovollen. 1. januar 1908 ble Lørenskog og Lillestrøm skilt ut som egne kommuner. Skedsmo kommunes rådhus ble bygget på Strømmen i 1957. 1. januar 1962 ble Lillestrøm og Skedsmo kommuner slått sammen igjen. Rådhuset lå fortsatt på Strømmen inntil nytt rådhus for den sammenslåtte kommunen stod ferdig på Lillestrøm i 1990. 1. januar 2020 ble Skedsmo slått sammen med kommunene Sørum og Fet til nye Lillestrøm kommune.

Næringsliv
----------

Lillestrøm og Strømmen har vært viktig for den industrielle utviklingen i Norge: 

* På «Strømmens Værksted» ble det bygd jernbanevogner, biler, busser og «Strømmen-propellen» til skip.[]
* «Strømmen Trævarefabrik» var den første fabrikk som bygde ferdighus her i landet.[]
* Sportsartikkelfabrikken «Tarzan» produserte bl.a sparkstøttinger og rattkjelker[]
* «Dynea» på Låkehavna i Lillestrøm produserte formaldehyd til produksjon av blant annet lim.[]
* «Tandbergs Radiofabrikk» produserte radioer, TV-apparater og annen elektronikk på Kjeller.[]
* På Forsvarets forskningsinstitutt (FFI) bygget man en av de aller første datamaskinene i Norge, og var med å utvikle forløperen til dagens internett (ARPANET) i samarbeid med forskere fra USA og Europa. Første e-post fra USA til Europa gikk til FFI på Kjeller.[]

* Kjeller flyplass ligger rett nord for Lillestrøm sentrum. På «Kjeller flyfabrikk» ble det bygget fly inntil andre verdenskrig.[]

Strømmen storsenter ligger innenfor den tidligere kommunens grenser.

På Kjeller lå et stort forskningsmiljø som inneholdt noen av landets eldste og fremste institutter. Disse, sammen med en rekke utdanningsinstitusjoner som Høgskolen i Akershus, universitetsstudiene og en rekke næringslivsbedrifter, utgjorde *«Kunnskapsbyen Lillestrøm»* som ble etablert for å fremme vekst og utvikling rundt det teknologiske miljøet i området.[]

Politikk
--------

*Se også: Skedsmo kommunestyre 2007-2011*
*Se også: Skedsmo kommunestyre 2015-2019*
Skedsmo har vært styrt av ordførere fra Arbeiderpartiet sammenhengende siden 1910. Siden 2007 var Skedsmo vært styrt på grunnlag av en samarbeidsavtale mellom partiene Ap, SV, KrF, Sp og V. Disse partiene fikk samlet sett fortsatt flertall ved valget i 2015, og en ny avtale for perioden 2015-2019 ble undertegnet etter valget.

Kommunestyrevalget i 2015 ga følgende resultat med endringer fra valget i 2011:  

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 38,2 | −1,8 | 8 535 | −726 | 18 | −1 | 4 |
| Høyre | 26,4 | −4,0 | 5 901 | −1146 | 12 | −2 | 4 |
| Fremskrittspartiet | 11,9 | +0,1 | 2 659 | −73 | 6 | +1 | 1 |
| Folkets Røst | 5,2 | +1,5 | 1 173 | +307 | 2 |  | 1 |
| Venstre | 3,9 | +0,4 | 882 | +52 | 2 |  | 1 |
| Sosialistisk Venstreparti | 3,3 | −0,2 | 745 | −69 | 2 |  | 1 |
| Miljøpartiet De Grønne | 3,2 | +2,7 | 725 | +598 | 2 | +2 |  |
| Kristelig Folkeparti | 2,8 | +0,3 | 628 | +57 | 1 |  | 1 |
| Senterpartiet | 2,4 | +0,8 | 542 | +171 | 1 |  |  |
| Pensjonistpartiet | 1,7 | +0,1 | 372 | +4 | 1 |  |  |
| Rødt | 0,9 | +0,0 | 196 | −6 |  |  |  |
| Valgdeltakelse/Total | 56,3 % | 22 458 | 47 | 13 |
| **Ordfører:** Ole Jacob Flæten (Ap) | **Varaordfører:** Boye Bjerkholt (V) |

Kommunevåpen
------------

Kommunevåpenet til Skedsmo besto av tre hester i kappløp. Kommunevåpenet er laget av Finn Fagerli fra Lillestrøm, som vant konkurransen om å lage Skedsmos kommunevåpen i konkurranse med andre kunstnere.

Våpenets symbolikk skal henspille på[] en tolkning av førsteleddet i navnet Skedsmo, skeið. Førsteleddet kan komme av norrønt skeið, substantiv i intetkjønn. En mulig betydning av dette ordet skeið er «bane til kappløp eller kappriding».

Kultur
------

Kommunens tusenårssted var Sagparken, et parkområde sentralt i Lillestrøm mellom Skedsmo rådhus og Nitelva. Parken inneholder en rekke historiske bygninger som har stått sentralt i Lillestrøms historie som trelastby. Det er også plantet et tusenårstre på området – en ask som er plantet ved Lurka-huset.

Skedsmo bibliotek: 
Nytt hovedbibliotek i Støperivn. 28 på Strømmen ble åpnet 1. september 2005. I tillegg var det en bibliotekfilial på Skedsmokorset.[]

Kulturminner
------------

Av de rundt 40 automatisk fredete kulturminnene i Skedsmo utgjør gravhauger og gravrøyser den største delen. Samtidig finnes det flere bygdeborger, spor fra bosetninger og dyrking fra eldre tid. Av løsfunn finner en ren rekke økser fra steinalderen, slik som steinøksen på Jogstad. Det er også gjort funn av gjenstander i jern og bronse fra yngre jernalder, som et vektlodd utformet som en bronsehest. Det største gravfeltet i Skedsmo ligger på Asak med 35 gravhauger fra jernalder. I samme område er også fire hulveier og en kirkeruin fra middelalder. Ved siden av Skedsmo kirke, som skriver seg fra 1200-tallet, ligger et større gravfelt fra jernalder. Av nyere kulturminner kan nevnes Kjeller flyplass fra 1912.

Idrett og friluftsliv
---------------------

Skedsmo hadde flere idrettsklubber, deriblant Lillestrøm SK, som vant fem seriegull og fem cupgull i herrefotball. Også naboklubben, Strømmen IF, hadde flere sesonger bak seg i øverste divisjon. Innen damefotball finnes LSK Kvinner (tidligere Setskog/Høland og Team Strømmen).

I friidrett, hadde Lillestrøm-klubben Minerva lange tradisjoner.

Skedsmo var omkranset av små og større grønne lunger. Langs elvene Sagelva og Nitelva var det etablert populære turstier. Om sommeren var Nebbursvollen friluftsbad i Lillestrøm et populært aktivitetstilbud. Om vinteren, bød Skedsmomarka på gode skimuligheter, og det var også slalåmmuligheter i Nylendlia. På Lillestrøm Torv ble det lagt is om vinteren, slik at man kunne stå på skøyter midt i sentrum.

Kjente skedsmosokninger
-----------------------

* Henrik Sørensen (1882-1962), kunstmaler, vokste opp på Lillestrøm
* Bjørn Christophersen (1900-1985), generalløytnant, sjef for Hæren 1956-1961
* Trygve Haavelmo (1911–1999), professor i sosialøkonom ved UiO, nobelprisvinner i økonomi
* Carl Fredrik Lowzow (1926–2009), stortingsrepresentant (H) 19077-1989
* Tore Austad (1935-), stortingsrepresentant for Vest-Agder (H) 1977-1989
* Ivar T. Henriksen (1938–), vannverkssjef
* Thor-Eirik Gulbrandsen (1941–2014), stortingsrepresentant (Ap) 1977-1993
* Sidsel Ryen (1943–), skuespiller, sanger
* Arne Scheie (1944–), sportskommentator (NRK)
* Arild Andersen (1945–), jazzbassist
* Åse Klevland (1949-), musiker og kulturpolitiker (Ap)
* Tom Lund (1950–), fotballspiller
* Kay Stenshjemmet (1953-), skøyteløper
* Jan Haudemann-Andersen (1958-), investor
* Bjørn Nyland (1962-), skøyteløper
* Geir Karlstad (1963-), skøyteløper
* André Oktay Dahl (1975–), stortingsrepresentant (H) 2005-2013
* Aksel Lund Svindal (1982–), alpinist

Vennskapsbyer
-------------

* Finlands flagg Karis, Finland
* Finlands flagg Riihimäki, Finland
* Sveriges flagg Alingsås, Sverige
* Danmarks flagg Tårnby, Danmark
* Landskrona, Sverige
* Glostrup, Danmark

Referanser
----------

1. ↑  «Tabell 11342: Areal og befolkning i kommuner, fylker og hele landet (K) 2007 - 2020». Statistisk sentralbyrå. Besøkt 5. juni 2020.
2. ↑  «Alders- og kjønnsfordeling i kommuner, fylker og hele landets befolkning (K) 1986 - 2020». Statistisk sentralbyrå.
3. ↑  Statistisk sentralbyrå (2012). «Kart over tettsteder og sentrumssoner, nedlasting av kart over tettsteder i digitalt kartformat» **(norsk)**. Statistisk sentralbyrå. Besøkt 22. oktober 2012. «For å se filene, last ned SOSI-vis fra Statens kartverk»
4. ↑  Statistisk sentralbyrå (2012). «Kart over tettsteder og sentrumssoner, nedlasting av kart over sentrumssoner i digitalt kartformat» **(norsk)**. Statistisk sentralbyrå. Besøkt 22. oktober 2012. «For å se filene, last ned SOSI-vis fra Statens kartverk»
5. ↑  Harald Hals (1978). *Lillestrøms historie* **(norsk)**. Skedsmo: Skedsmo kommune. s. bind I side 290-291 og bind II side 74.
6. ↑  Thor Sørheim (19. mai 1976). *Skedsmo lokalhistorisk opplegg* **(norsk)**. Skedsmo. s. 11.  [kompendium, tilgjengelig på Skedsmo bibliotek]
7. ↑  «Kommuneplan 2011-2022, samfunnsdelen side 2 og 14» (PDF). Arkivert fra originalen (PDF) 30. april 2013. Besøkt 22. oktober 2012.
8. ↑  Statistisk sentralbyrås tabell over tettsteder i Norge per 1. januar 2009 Arkivert 18. september 2009 hos Wayback Machine.
9. ↑  «Skedsmo kommune». lokalhistoriewiki.no. Besøkt 24. februar 2020.
10. ↑  NRK Østlandssendingen 101 år gammel tradisjon blir stående i Skedsmo
11. ↑  Romerikes Bladhttp://www.rb.no/valg-skedsmo/valg2015/nyheter/fortsetter-som-ordforer/s/5-43-142093 Fortsetter som ordfører[*død lenke*]
12. ↑  Valgresultat.no Resultater for Skedsmo i Akershus, kommunestyrevalget 2015 Arkivert 25. januar 2021 hos Wayback Machine.
13. ↑  Regjeringen.no Resultater for Skedsmo i Akershus, Kommunestyrevalget 2011[*død lenke*]
14. ↑  Skedsmo kommune - Ordfører Arkivert 5. juni 2008 hos Wayback Machine.
15. ↑  Skedsmo kommune - Varaordfører Arkivert 1. juli 2012 hos Wayback Machine.
16. ↑  *Norsk stadnamnleksikon* (4. utgåva utg.). Oslo: Norske samlaget. 1997. ISBN 82-521-4905-7. OCLC 40964571.
17. 1 2  fylkeskommune, Akershus. «Skedsmo». *Akershus fylkeskommune*. Arkivert fra originalen 26. februar 2020. Besøkt 26. februar 2020.

Eksterne lenker
---------------

* Offisielt nettsted Rediger på Wikidata

* (en) Skedsmo – kategori av bilder, video eller lyd på Commons Rediger på Wikidata
* Kultur i Skedsmo på kart fra Kulturnett.no
* Kunnskapsbyen Lillestrøm Arkivert 12. februar 2016 hos Wayback Machine.
* Skedsmo bibliotek
* Skulpturstopp: Skulpturen "Yes to all" av Sylvie Fleury

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** LCCN **·** ISNI **·** GeoNames **·** Sentralt stedsnavnregister **·** MusicBrainz
 |